来勒灭国个危机关头，凯末尔成为土耳其个民族英雄，伊击败希腊人，搭苏联媾和，又搞西化改革，终于让土耳其走上正常国家个发展道路哉。具体浪，伊强行让土耳其个老百姓使用新式个拉丁字母，强行让女人来勒公共场合弗著头巾面纱。又普及基础个教育制度，引进西方个制度。对外方面，主张中立，同时搭伊朗个巴列维王朝保持良好个关系，伊点侪让土耳其成功个实现现代化转型。第二趟世界大战辰光，土耳其宣布中立，之后加入北约，成为冷战当中对抗苏联集团个重要前沿。